CELEX: 62002TJ0135
Language: el
Date: 2005-12-14 00:00:00
Title: Απόφαση του Πρωτοδικείου (δεύτερο τμήμα) της 14ης Δεκεμβρίου  2005. # Greencore Group plc κατά Επιτροπής των Ευρωπαϊκών Κοινοτήτων. # Εκτέλεση αποφάσεως του Πρωτοδικείου - Μείωση του προστίμου που επιβλήθηκε στην προσφεύγουσα - Παράλειψη και στη συνέχεια άρνηση της Επιτροπής να καταβάλει τόκους επί του επιδικασθέντος ποσού - Προσφυγή ακυρώσεως - Αρχή της ασφάλειας δικαίου. # Υπόθεση T-135/02.

Απόφαση του Πρωτοδικείου (δεύτερο τμήμα) της 14ης Δεκεμβρίου 2005 — Greencore Group κατά Επιτροπής
      (Υπόθεση T-135/02)
      «Εκτέλεση αποφάσεως του Πρωτοδικείου — Μείωση του προστίμου που επιβλήθηκε στην προσφεύγουσα — Παράλειψη και στη συνέχεια άρνηση της Επιτροπής να καταβάλει τόκους επί του επιδικασθέντος ποσού — Προσφυγή ακυρώσεως — Αρχή της ασφάλειας δικαίου»
      1.                     Ανταγωνισμός — Πρόστιμα — Επιστροφή αχρεωστήτως καταβληθέντος ποσού χωρίς να δίδεται απάντηση στο αίτημα καταβολής τόκων —
            Ρητή άρνηση καταβολής τόκων κατόπιν μεταγενέστερου αιτήματος για την καταβολή τους — Άρνηση βασιζόμενη στο εκπρόθεσμο του
            αιτήματος λαμβανομένης υπόψη της προγενέστερης σιωπηρής αρνήσεως και των επιταγών περί ασφάλειας δικαίου — Παράνομο ενόψει
            των συγκεκριμένων περιστάσεων (βλ. σκέψεις 56-57, 63-69)
      2.                     Πράξεις των οργάνων — Αιτιολογία — Υποχρέωση — Περιεχόμενο — Αποφάσεις — Θεραπεία ελλείψεως αιτιολογίας κατά τη διάρκεια της
            ένδικης διαδικασίας — Δεν επιτρέπεται (βλ. σκέψη 58)
      3.                     Αναίρεση — Απόφαση του Δικαστηρίου — Αποτελέσματα που είναι δεσμευτικά για το Πρωτοδικείο — Περιεχόμενο (βλ. σκέψεις 61-62)
      Αντικείμενο 
      
         Αίτηση ακυρώσεως της αποφάσεως της 11ης Φεβρουαρίου 2002, με την οποία η Επιτροπή δεν έκανε δεκτή την αίτηση της προσφεύγουσας
                  η οποία ζητούσε να καταβληθούν στη θυγατρική της Irish Sugar plc τόκοι επί του ποσού που αποδόθηκε σ’ αυτήν σε εκτέλεση αποφάσεως
                  του Πρωτοδικείου.
               
            Διατακτικό 
      Το Πρωτοδικείο αποφασίζει:
      
         
                   
               
               
                  
               
               
                  Ακυρώνει την απόφαση της 11ης Φεβρουαρίου 2002, με την οποία η Επιτροπή δεν έκανε δεκτή την αίτηση της προσφεύγουσας η οποία
                     ζητούσε να καταβληθούν στη θυγατρική της Irish Sugar plc τόκοι επί του ποσού που αποδόθηκε σ’ αυτήν σε εκτέλεση αποφάσεως
                     του Πρωτοδικείου.
                  
               
            
         
                   
               
               
                  
               
               
                  Καταδικάζει την Επιτροπή στα δικαστικά έξοδα, συμπεριλαμβανομένων και των εξόδων της αναιρέσεως ενώπιον του Δικαστηρίου.